Diari Oficial de la Generalitat Valenciana


Sumari del DOGV 4568, del 19-08-2003 (2003/8882)

RESOLUCIÓ: de 18 de juliol de 2003, del director general de Justícia, de la Conselleria de Justícia i Administracions Públiques, per la qual resol inscriure en el Registre de Col·legis Professionals i Consells Valencians de Col·legis Professionals, els Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana, modificats de conformitat la Llei 6/199, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8882


Data del document
:   18-07-2003

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * col·legi professional
    * legislació
    * reglament intern
    * professió de l'urbanisme

RESOLUCIÓ: de 18 de juliol de 2003, del director general de Justícia, de la Conselleria de Justícia i Administracions Públiques, per la qual resol inscriure en el Registre de Col·legis Professionals i Consells Valencians de Col·legis Professionals, els Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana, modificats de conformitat la Llei 6/199, de 4 de desembre, de la Generalitat Valenciana, de Consells i Col·legis Professionals de la Comunitat Valenciana. [2003/8882]
  
Vista la sol·licitud d'inscripció de modificació estatutària del Consell de Col·legis Oficials d'Aparelladors i Arquitectes Tècnics de la Comunitat Valenciana en el Registre de Col·legis Professionals i de Consells Valencians de Col·legis Professionals de la Comunitat Valenciana, formulada per senyora María Ignacia Sala Atienza, com a assessora jurídica d'este, s'ha instruït l'expedient en base als següents
  
Fets
  
Primer
  
Que per senyora María Ignacia Sala Atienza, com a assessora jurídica de l'esmentat Consell, es van presentar el 22 de maig de 2003 els Estatuts aprovats per la Junta de Govern, celebrada el dia 21 de desembre de 2002, per a la seua modificació.
  
Segon
  
Que, en exercici del control de legalitat establit per l'article 11 de l'esmentada llei autonòmica, ha sigut revisat el text estatutari.
  
Tercer
  
El text annex dels preceptes, objecte d'adaptació estatutària, queda incorporat íntegrament a la present Resolució, i es dóna ací per reproduït.
  
Fonaments de dret
  
Primer
  
Que els Estatuts contenen totes les determinacions exigides en l'article 10 de la Llei 6/1997, de 4 de desembre, de Consells i Col·legis Professionals.
  
Segon
  
Que han sigut aprovats amb els requisits i formalitats previstos en dit article i en els propis Estatuts del Consell.
  
Tercer
  
L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Justícia i Administracions Públiques, competent per així disposar-ho l'article 6.1 de la Llei 6/1997, de 4 de desembre, en virtut de les atribucions que té conferides pels decrets 3/2003 de 21 de juny, i 113/2003, de l'11 de juliol, sobre assignació de competències a les conselleries, i d'aprovació del Reglament Orgànic i Funcional de la Conselleria de Justícia i Administracions Públiques, respectivament, i en relació amb el Decret 4/2002, de 4 de gener, del Consell de la Generalitat Valenciana, pel qual s'aprova el reglament de dita Llei.
  
Vistos: L'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics, i la resta de disposicions complementàries es dicta la següent resolució:
  
Inscriure la modificació dels Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana.
  
Contra esta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua notificació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació.
  
Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 18 de juliol de 2003.- El subsecretari: Luis Garrido Guzmán.
  
ESTATUTS DEL CONSELL DE COL·LEGIS OFICIALS
  
 D'APARELLADORS I ARQUITECTES TÈCNICS
  
DE LA COMUNITAT VALENCIANA
  
TÍTOL I
  
DEL CONSELL
  
Article primer. Naturalesa, àmbit i domicili
  
El Consell de Col·legis Oficials d'Aparelladors i Arquitectes Tècnics de la Comunitat Valenciana és una corporació de Dret Públic, amb personalitat jurídica pròpia i plena capacitat d'obrar per a l'èxit de les seues finalitats; el qual es configura com a organisme representatiu i coordinador superior de la professió al territori de la Comunitat Valenciana, i fixa la seua seu a la ciutat on s'ubique la representació política i administrativa de la Comunitat Valenciana, que en l'actualitat és València, amb domicili a l'avinguda Marqués de Sotelo, núm. 1.3r b.
  
Article segon. Objecte
  
La finalitat essencial del Consell és:
  
a) L'ordenació de l'exercici de la professió segons la normativa vigent i dins del seu àmbit territorial.
  
b) La coordinació dels col·legis que l'integren.
  
c) La representació de la professió a l'àmbit de la Comunitat Valenciana i la que els Estatuts o els col·legis integrants li atorguen, sense perjudici de l'autonomia dels Col·legis.
  
d) Relacionar-se, en nom dels col·legis que l'integren, amb les institucions de la Generalitat Valenciana, en particular amb el Govern Valencià.
  
e) La defensa dels interessos professionals a l'àmbit de la Comunitat Valenciana.
  
f) La representació en els òrgans estatals, en funció dels interessos professionals d'orde territorial que representa.
  
g) I, si fa el cas, aquella que, en desenvolupament dels seus estatuts generals i reglaments, i d'acord amb la Llei, poguera establir-se.
  
Article tercer. Funcions
  
Són funcions del Consell:
  
1) Les funcions atribuïdes als col·legis a títol individual, en quant que el seu àmbit d'aplicació siga el territori de la Comunitat Autònoma en el seu conjunt o repercutisquen específicament en l'interés professional del col·lectiu col·legial establit en aquella; sempre que no s'oposen a qüestions de política professional general definides pel Consell General, i sense perjudici de la necessària autonomia de cada col·legi.
  
2) Elaborar, aprovar i modificar els seus Estatuts i Reglament de Règim Interior, tot això sense perjudici del que disposa la legislació de la Comunitat Autònoma Valenciana.
  
3) Resoldre, en via administrativa, els recursos que s'interposen contra els actes i acords dels col·legis del Consell, així com els que no esgoten la via administrativa.
  
4) Resoldre els recursos presentats per la negativa d'admissió de col·legiació a qualsevol col·legi, pertanyent a este Consell.
  
5) Dirimir els conflictes que puguen suscitar-se entre els propis col·legis del Consell.
  
6) Adoptar les mesures necessàries perquè els Col·legis complisquen les resolucions conjuntes dels mateixos, i vetlar per l'aplicació de les adoptades en l'àmbit de la seua competència per este Consell Autonòmic i el Consell General.
  
7) Subscriure convenis amb les administracions de la Generalitat i altres organismes.
  
8) Exercir la funció disciplinària sobre els membres de les juntes de Govern dels Col·legis.
  
9) Elaborar les normes deontològiques de la professió d'Aparellador i Arquitecte Tècnic a la Comunitat Valenciana.
  
10) Aprovar els seus pressuposts, regulant i fixant equitativament les aportacions dels col·legis al Consell de la Comunitat Valenciana.
  
11) Informar, amb caràcter preceptiu i no vinculant, sobre tots els projectes de norma del Govern Valencià que es tramiten davant del Consell de la Generalitat Valenciana o per les autoritats locals del territori, que afecten concretament i directament la professió d'Aparellador i Arquitecte Tècnic i/o els col·legis professionals, i/o a la seua formació acadèmica.
  
12) Fomentar, crear i organitzar al territori de la Comunitat Valenciana institucions, servicis d'assistència i activitats, que tinguen per objecte la promoció cultural, l'assistència social i sanitària, la cooperació i el mutualisme, el foment de l'ocupació i altres actuacions pertinents, col·laborant amb els òrgans legislatius i de govern de la Comunitat Valenciana i establint els convenis, concerts o acords més adients.
  
13) Tractar d'aconseguir el major nivell d'ocupació dels col·legiats i demanar la col·laboració de l'administració en la mesura que resulte necessària.
  
14) La promoció d'estudis, treballs i publicacions, a fi d'adequar la professió d'Aparellador i Arquitecte Tècnic a les característiques i necessitats de la Comunitat Valenciana.
  
15) La coordinació de les necessitats professionals amb les pròpies de les escoles universitàries d'Arquitectura Tècnica o dels centres docents on s'impartisca l'Arquitectura Tècnica.
  
16) Demanar informació i conéixer els Estatuts i els reglaments de Règim Interior dels col·legis que formen part d'este Consell, així com la composició de les seues Juntes de Govern.
  
17) La resolució de recursos que es plantegen en l'àmbit de la seua competència.
  
18) Establir, fomentar i impulsar totes les accions que convinguen als interessos generals de la professió, tant en els aspectes socials com culturals, formatius o tecnològics, dins del seu àmbit..
  
19) En general, intervindre en tots aquells assumptes que afecten l'exercici i el prestigi de la professió en tots els ordes i, especialment, en la permanent perfecció de les normes d'actuació professional.
  
TÍTOL II
  
ÒRGANS DEL CONSELL
  
CAPÍTOL I.
  
Òrgans del Consell
  
Article Quart. Òrgans del Consell
  
Els òrgans de govern i gestió del Consell de Col·legis Oficials d'Aparelladors i Arquitectes Tècnics de la Comunitat Valenciana seran els següents:
  
a) La Junta de Govern.
  
b) La Junta Executiva.
  
CAPÍTOL II
  
La Junta de Govern
  
Article cinqué. Composició i elecció
  
La Junta de Govern és l'òrgan superior del Consell. Estarà formada per onze membres. Quatre pertanyents al Col·legi de València, tres al d'Alacant i dos al de Castelló; a més d'un president i un secretari, que seran designats, d'entre els qui es presenten a elecció de tals càrrecs, pels components de la Junta de Govern del Consell.
  
Entre els representants de cada Col·legi serà membre nat el president de cada u d'estos.
  
El total de vots possibles en tot cas serà igual al dels col·legiats existents en els col·legis d'Alacant, Castelló i València.
  
A data de 31 de desembre de cada any, s'elaborarà un cens de col·legiats de la Comunitat Valenciana i de cada Col·legi, a efectes del nombre de vots possibles a emetre per cada col·legi.
  
Cada representant de cada Col·legi es repartirà equitativament el nombre de vots que posseïsca el Col·legi en el seu conjunt. En cas que al dividir el nombre de vots que posseïx un col·legi entre el nombre de representants la divisió no siga exacta, cada membre tindrà els vots del quocient per defecte, corresponent el vot de l'arredoniment al president de dit Col·legi.
  
Article sisé. Designació dels representants
  
Les Juntes de Govern de cada col·legi, en el termini màxim de 30 dies naturals des de la data de presa de possessió dels seus membres, procediran a realitzar les designacions corresponents a favor d'aquells representants, en el número previst en l'article anterior, que formaran part de la Junta de Govern, i la notificaran al Consell mitjançant certificat expedit pel secretari del Col·legi respectiu i el vist i plau del senyor President.
  
Article seté. Requisits i elecció del president i secretari del Consell
  
1. Per als càrrecs de president i secretari seran elegibles tots els col·legiats que pertanguen, com a col·legiats, a qualsevol dels col·legis que componen el Consell de Col·legis Oficials d'Aparelladors i Arquitectes Tècnics de la Comunitat Valenciana, que es presenten prèviament per a tals càrrecs i que figuren col·legiats, com a mínim, tres anys; a més cada candidatura haurà de comptar, si més no, amb les firmes de 25 col·legiats.
  
2. Dels candidats presentats seran elegits el president i el secretari per la Junta de Govern del Consell, en sessió extraordinària convocada a l'efecte i per majoria de vots.
  
Article vuité. Duració i substitucions dels càrrecs de la Junta de Govern
  
Els càrrecs de la Junta de Govern seran renovats cada quatre anys. En cas de vacants per renúncia o dimissió dels càrrecs, no electes, serà la Junta de Govern del propi col·legi a què pertanga dita vacant la que designe el seu substitut.
  
En cas d'impossibilitat d'assistència permanent d'algun component no electe de la Junta de Govern, podrà ser substituït, provisionalment, per un altre que designe la Junta de Govern del seu col·legi d'entre els seus membres.
  
CAPÍTOL III
  
La Junta Executiva
  
Article nové. Composició i elecció
  
La Junta Executiva és l'òrgan executiu dels acords del Consell, gestió i administració d'este.
  
La Junta Executiva estarà composta pel president, secretari del Consell i tres membres més, un per cada Col·legi. Estos tres últims seran designats per les respectives juntes de Govern dels col·legis, entre els qui ostenten càrrecs en estos i a més siguen membres de la Junta de Govern del Consell. Es notificarà al Consell mitjançant certificat expedit pel secretari del col·legi respectiu, en el termini màxim de 30 dies naturals des de la data de presa de possessió de la Junta de Govern del Col·legi.
  
La Junta Executiva elegirà, entre els components designats pels col·legis, un vicepresident, un vicesecretari i un vocal econòmic
  
Article desé. Duració i substitucions dels càrrecs de la Junta Executiva
  
Els càrrecs de la Junta Executiva seran renovats cada quatre anys. En cas de vacants per renúncia o dimissió dels càrrecs, no electes, serà la Junta de Govern del propi Col·legi, a què pertanga dita vacant, la que designe el seu substitut.
  
En cas d'impossibilitat d'assistència permanent d'algun component no electe de la Junta Executiva, podrà ser substituït, provisionalment, per un altre que designe la Junta de Govern del seu col·legi, entre els seus membres.
  
CAPÍTOL IV
  
 Funcions
  
Article onze. Funcions de la Junta de Govern
  
Són funcions de la Junta de Govern:
  
a) Resoldre els conflictes que puguen suscitar-se entre els col·legis del seu àmbit.
  
b) Aprovar i modificar els Estatuts i reglaments interns de funcionament del Consell Autonòmic.
  
c) Resoldre, en l'àmbit de la seua competència, i en la seua última instància autonòmica per via col·legial, tots els recursos que puguen suscitar-se.
  
d) Fixar les aportacions econòmiques per a finançar els seus pressuposts i altres obligacions, i establir les aportacions a altres institucions.
  
e) Examinar i aprovar, si procedix, la memòria, programa d'actuació, liquidació de comptes i pressupost anual del Consell.
  
f) En general, totes aquelles finalitats enumerades en l'article tercer i no atribuïdes especialment al permanent perfeccionament de les normes de l'exercici professional.
  
Article dotze. Funcions de la Junta Executiva
  
Són funcions de la Junta Executiva:
  
a) Vetlar per l'execució dels acords de la Junta de Govern del Consell.
  
b) Fixar l'orde del dia de les reunions de la Junta de Govern del Consell.
  
c) Elevar les propostes a la Junta de Govern del Consell.
  
d) Crear i dissoldre comissions.
  
e) Realitzar totes les gestions que calguen que per a un més prestigi de la professió.
  
f) Aquelles que li siguen delegades per la Junta de Govern.
  
Article tretze. Funcions del president del Consell
  
Correspon al president la representació del Consell i la professió davant de les autoritats i organismes públics i privats, jutjats i tribunals de qualsevol naturalesa. Manar convocar i presidir les reunions de la Junta de Govern i de la Junta Executiva i adoptar aquelles mesures que, sense estar atribuïdes a altres òrgans del consell, calguen per al compliment de les seues fins, donar compte a la Junta de Govern per a la seua sanció, així com ordenar els pagaments i signar els documents necessaris.
  
Article catorze. Funcions del secretari
  
Correspon al secretari redactar i signar les actes de les reunions que celebre la Junta de Govern i la Junta Executiva, i sotmetre dites actes a la signatura del president.
  
Convocar, per orde del president, les reunions de la Junta de Govern i de l'Executiva, i redactar la memòria anual d'activitats.
  
Igualment tindrà al seu càrrec l'organització i funcionament de la Secretaria, i adoptarà les garanties precises, sota la seua responsabilitat, per a la custòdia i salvaguarda de la documentació del Consell, actuant així mateix com a cap de personal.
  
Article quinze. Funcions del vicepresident i vicesecretari
  
Correspon al vicepresident, i al vicesecretari, substituir el president i secretari, respectivament, en els casos d'absència, vacant o malaltia.
  
Article setze. Funcions del vocal d'Assumptes Econòmics
  
El vocal d'Assumptes Econòmics s'encarregarà dels temes econòmics; a l'efecte ordenarà la comptabilitat del Consell; recollirà i ordenarà les escriptures i documents referents al patrimoni; portarà el compte i raó en els llibres oficials dels cobraments i pagaments; estendrà i entregarà els lliuraments, que sotmetrà a l'orde de pagament i al vist i plau del president, si és procedent, i els documents justificatius del moviment de cabals del Consell; la custòdia i distribució de fons, i efectuarà, a través de la caixa, els cobraments i pagaments ordenats pel president i prendrà les còpies precises per a la salvaguarda dels cabals i béns del Consell.
  
Li correspon realitzar els pressuposts, liquidar-los i informar la Junta de Govern i Executiva sobre la situació econòmica patrimonial del Consell.
  
CAPÍTOL V
  
Convocatòries i presa d'acords
  
Article dèsset. Convocatòria de la Junta de Govern
  
La Junta de Govern serà convocada pel secretari per orde del president i es reunirà, com a mínim, dues vegades a l'any; una d'elles per a examinar i aprovar el pressupost del pròxim exercici, l'altra per a l'aprovació de la memòria d'activitats de l'exercici anterior i liquidació del pressupost, que se celebraran en el quart i primer trimestre respectivament.
  
La Junta de Govern quedarà vàlidament constituïda en 1a convocatòria amb la presència de tots els seus membres, i en la 2a convocatòria, que serà 30 minuts més tard, amb la presència del president o persona que el substituïsca, un membre de cada Col·legi i la meitat més un dels vots.
  
Article divuit. Adopció d'acords en Junta de Govern
  
Els acords seran aprovats per majoria de vots i s'exigirà per a la seua validesa almenys el vot favorable dels dos terços dels col·legis presents, amb independència del nombre de col·legiats que puguen representar.
  
Els acords adoptats per la Junta de Govern seran obligatoris per a tots els col·legis. I seran recollits en un acta, amb expressió de la votació produïda, i s'emetrà el certificat corresponent.
  
Article dèneu. Convocatòria de la Junta Executiva
  
La Junta Executiva es convocarà pel secretari per orde del president i es reunirà cada dos mesos, i es podrà reunir de manera extraordinària a petició de dos dels seus membres.
  
La Junta Executiva quedarà vàlidament constituïda en 1a convocatòria amb la presència de tots els seus membres, i en 2a convocatòria, que serà 30 minuts mes tard, amb assistència de la presència del president o persona que el substituïsca, un membre de cada Col·legi, i la meitat més un dels vots.
  
En la Junta Executiva es podrà delegar el vot en un altre component de la Junta Executiva o en un altre component de la Junta de Govern del Consell.
  
Article vint. Adopció d'acords de la Junta Executiva
  
En la Junta Executiva cada component tindrà 1 vot i els acords es prendran per majoria de vots i s'exigirà, a més, per a la seua validesa, el vot favorable de almenys les dues terceres parts dels col·legis presents.
  
Article vint-i-un . Moció de censura
  
A proposta d'un terç de components de la Junta de Govern, i sempre que formen part en la proposta components de dos col·legis com a mínim, es podrà sol·licitar una Junta de Govern extraordinària i incloure en l'orde del dia de la reunió una moció de censura contra el president i/o secretari del Consell.
  
Per a l'aprovació de la moció de censura caldrà un quòrum de dos terços dels vots i el vot favorable de almenys els dos terços dels col·legis presents. No s'hi permetrà la delegació de vot, i la votació serà personal i secreta.
  
Si la moció de censura prosperara, els càrrecs censurats cessaran en el seu exercici i s'obrirà un període electoral extraordinari, en què ocuparan interinament el càrrec o càrrecs deixats vacants els qui els substituïsquen d'acord amb l'article quinze.
  
De rebutjar-se la moció de censura, hauran de transcórrer sis mesos per a poder formular-ne una altra contra esta o estes persones.
  
CAPÍTOL VI
  
Recursos
  
Article vint-i-dos. Recursos
  
Contra els acords adoptats pels col·legis cap el recurs d'alçada davant del Consell Autonòmic, sense perjudici del potestatiu de reposició davant del propi Col·legi.
  
Les resolucions del Consell Autonòmic esgoten la via administrativa, per la qual cosa seran recorribles davant de la jurisdicció contenciosa administrativa.
  
Transcorreguts tres mesos des de la interposició del recurs d'alçada, sense notificar-li la resolució que procedisca a l'interessat, este podrà entendre desestimat el mateix per silenci, i quedarà expedita la via contenciosa administratiu.
  
Sempre que no s'expresse altra cosa, quan els terminis s'assenyalen per dies, s'entén que estos són hàbils, excloent-ne del còmput els diumenges i els declarats festius. Si el termini es fixa en mesos o anys, estos es computaran de data a data.
  
En la resta de casuística del còmput de termini s'estarà al que disposa la Llei del Règim Jurídic de les Administracions Públiques i del Procediment Administratiu Comú o norma que la substituïsca.
  
Contra les resolucions i acords del Consell Autonòmic es podrà recórrer, si és procedent, davant de l'orde jurisdiccional contenciós administratiu.
  
TÍTOL III
  
DEL RÈGIM ECONÒMIC
  
Article vint-i-tres. Fons del Consell
  
Els fons del Consell estaran integrats:
  
a) Pels béns i drets que constituïxen el seu patrimoni.
  
b) Per les quantitats que reglamentàriament hagen d'aportar els distints col·legis.
  
c) Pels béns, drets i quantitats que a qualsevol títol reba.
  
d) Pels béns, drets i quantitats que per qualsevol títol reba.
  
Article vint-i-quatre. Aportacions dels col·legis
  
Les quantitats que cada col·legi haurà d'aportar al Consell de Col·legis Oficials d'Aparelladors i Arquitectes Tècnics de la Comunitat Valenciana es determinarà en el Reglament de Règim Interior d'este, i caldrà, per a la seua aprovació o modificació, el consens de tots els col·legis.
  
TÍTOL IV
  
DEL RÈGIM DISCIPLINARI
  
Article vint-i-cinc. Comissió Disciplinària
  
La Junta de Govern del Consell exercirà la funció disciplinària respecte dels membres de la Junta de Govern dels Col·legis i dels components dels òrgans de govern del propi Consell.
  
Per a això es crearà un Comissió Disciplinària, amb una duració de quatre anys, en què la seua renovació coincidirà amb la corresponent de les juntes de Govern dels col·legis.
  
La Comissió estarà composta pel secretari del Consell i tres membres de Junta de Govern, un de cada col·legi, que seran elegits per la Junta de Govern a proposta dels col·legis.
  
La Comissió Disciplinària intervindrà a instància de la Junta de Govern o de la Junta Executiva, a tal fi se li notificarà l'acord que prenga la Junta de Govern o Executiva per a incoar un expedient.
  
Així mateix se li notificarà l'acord d'incoació a l'interessat.
  
Article vint-i-sis. Procediment disciplinari
  
La Comissió serà l'encarregada d'instruir l'expedient, adoptarà els seus acords per majoria de vots i nomenarà un instructor que no pertanga al col·legi de l'expedientat.
  
En la votació, el membre que pertanga al col·legi de l'expedientat, s'abstindrà d'emetre el seu vot.
  
L'instructor realitzarà aquelles actuacions que estime pertinents per a l'esclariment dels fets i la determinació de les responsabilitats, formularà un plec de càrrecs expressant els fets, que serà notificat a l'interessat, a qui se li concedirà un termini de quinze dies hàbils per a les seues al·legacions.
  
Presentades al·legacions o transcorregut el termini sense haver-les presentat, l'instructor formalitzara la proposta de resolució, la qual notificarà a l'interessat perquè en el termini de quinze dies hàbils al·legue el que crega convenient en la seua defensa.
  
La proposta de resolució, juntament amb totes les actuacions practicades, es trametrà a la Comissió Disciplinària perquè es pronuncie.
  
La Comissió acordarà una proposta de sanció o de sobreseïment que elevarà a la Junta de Govern, la qual decidirà prenent l'acord pertinent per majoria de vots i fent constar, a més, el vot favorable dels dos terços dels col·legis presents.
  
Article vint-i-set. Faltes
  
Les faltes es classifiquen en:
  
1. Lleus:
  
La inadvertència i la negligència excusables en el compliment dels preceptes estatutaris o d'acord amb els òrgans rectors del Consell.
  
Les incorreccions d'escassa transcendència en la realització dels treballs professionals.
  
Les inconveniències o desconsideracions de menor importància entre companys.
  
Els actes lleus d'indisciplina col·legial, així com aquells que públicament danyen el decòrum o el prestigi de la professió en general, i altres casos d'incompliment dels deures professionals o col·legials, ocasionats per un descuit excusable i circumstancial.
  
Les faltes reiterades d'assistència injustificada.
  
2. Greus:
  
L'incompliment inexcusable del que disposen els preceptes estatutaris o els acords dels òrgans rectors del Consell o dels col·legis.
  
La falsedat en qualsevol dels documents que hagen de tramitar-se a través dels col·legis o del Consell.
  
La inacció dels treballs contractats.
  
L'exposició pública, verbal o escrita, d'assumptes inherents a la professió que originen un desprestigi o menyscapte d'esta o dels companys.
  
Haver sigut sancionat més de tres vegades en un any per faltes lleus.
  
3. Molt greus:
  
Les greus, sempre que concórreguen en elles circumstàncies d'especial malícia i engany, per les quals els seus efectes presenten notable rellevància danyosa.
  
Incórrer reiteradament en tres faltes greus, en un termini de 3 anys.
  
Realitzar accions que ataquen de mode transcendent la dignitat o l'ètica professional.
  
Article vint-i-vuit. Sancions
  
Les sancions disciplinàries seran:
  
- Per faltes lleus:
  
Advertència per ofici.
  
Reprensió privada davant de la Comissió Disciplinària, amb anotació en l'acta i en l'expedient.
  
- Per faltes greus.
  
Inhabilitació per a l'exercici de càrrecs directius per un temps no inferior a tres mesos i no superior a dos anys, per als qui ostenten algun càrrec.
  
Suspensió en l'exercici professional per un període de temps que no excedisca de sis mesos.
  
- Per faltes molt greus:
  
A més del que s'especifica per a les faltes greus, els següents:
  
Suspensió en l'exercici professional per un termini superior a sis mesos i inferior a dos anys.
  
Expulsió temporal del col·legi per un termini superior a sis mesos i inferior a dos anys.
  
Expulsió definitiva del Col·legi.
  
Article vint-i-nou. Imposició de sancions
  
Per a la imposició de sancions, la Comissió Disciplinària tindrà llibertat de criteri per a proposar la sanció a imposar, però sempre dins del grup de transgressió o que done origen la sanció corresponent.
  
Article trenta. Recursos
  
Contra els acords presos en el Consell Autonòmic en matèria disciplinària, es podrà recórrer, si és procedent, davant de l'orde jurisdiccional contenciós administratiu.
  
Article trenta-ú
  
A. El termini de la prescripció de les infraccions serà de:
  
6 mesos per a les infraccions lleus.
  
2 anys per a les infraccions greus.
  
3 anys per a les infraccions molt greus.
  
El termini de prescripció de les infraccions començarà a comptar des del dia en què s'hagueren comés.
  
B. El termini de prescripció de les sancions imposades serà:
  
1 any per a les infraccions lleus.
  
2 anys per a les infraccions greus.
  
3 anys per a les infraccions molt greus.
  
El termini de prescripció de les sancions començarà l'endemà del dia en què adquirisca fermesa la resolució per la qual s'imposa la sanció.
  
Disposició transitòria
  
Una vegada publicats els Estatuts en el diari oficial, en el termini de 15 dies es convocaran eleccions per als càrrecs de president i secretari, la duració dels qual serà per la resta del termini del mandat pendent fins que es produïsquen les eleccions ordinàries en els col·legis.
  
La resta dels components dels òrgans de govern del Consell continuaran exercint els seus càrrecs fins a la finalització del període per al que van ser nomenats
  
Entrada en vigor